PMIndiaData/PMIndiaSum huggingface dataset:
রাজ্যপালদের সম্মেলনে প্রধানমন্ত্রীর ভাষণ

নয়াদিল্লি, ১৩ ফেব্রুয়ারি, ২০১৫ প্রধানমন্ত্রী : রাজ্যপালরা `পরিবর্তনের অগ্রদূত` প্রধানমন্ত্রী শ্রী নরেন্দ্র মোদী রাজ্যপালদের `পরিবর্তনের অগ্রদূত` হিসেবে বর্ণনা করে বলেছেন যে, এঁদের বিশেষ প্রভাব রাজ্যগুলির উন্নয়নে লক্ষ্যণীয় অবদান যোগাতে পারে। শ্রী মোদী গতকাল রাষ্ট্রপতি ভবনে রাজ্যপালদের সম্মেলনে ভাষণ দিচ্ছিলেন। শ্রী মোদী কেন্দ্রীয় সরকারের প্রধান নীতিগুলির কথা উল্লেখ করে বলেন, এগুলি দেশকে বহুমুখী আর্থিক বিকাশের পথে নিয়ে যাবে। তিনি বলেন, `সকলের জন্য এক নীতি`র পথ থেকে সরকার সরে এসেছে এবং নিতি আয়োগের মাধ্যমে সহযোগিতা ও প্রতিযোগিতামূলক যুক্তরাষ্ট্রীয় কাঠামো গঠনের লক্ষ্যে কাজ করছে। নিরাপত্তা পরিস্থিতির কথা উল্লেখ করে প্রধানমন্ত্রী বলেন, পাকিস্তানে উগ্রবাদ ও সন্ত্রাসবাদের বাড়বাড়ন্ত এবং ভারতে সন্ত্রাসবাদী কাজকর্মের সঙ্গে এর জড়িত থাকার বিষয়টি নিরাপত্তার কাছে গুরুত্বপূর্ণ চ্যালেঞ্জ। তিনি বলেন, নিয়ন্ত্রণ রেখা বরাবর সংঘর্ষ বিরতি লঙ্ঘনের ঘটনা অব্যাহত রয়েছে। সীমান্ত বরাবর অনুপ্রবেশ দমনে সরকার একটি বহুমুখী প্রয়াস গ্রহণ করেছে বলেও তিনি জানান। যে রাজ্যগুলি উগ্র-বামপন্থা সমস্যার মুখোমুখী হচ্ছে তাদেরকে এই সমস্যার সমাধানে একটি সমন্বয়মূলক প্রয়াস গ্রহণের জন্য তিনি আহ্বান জানান। উত্তর-পূর্বাঞ্চলের ব্যাপক সম্ভাবনাকে বাস্তবায়িত করতে তিনি এই অঞ্চলে পরিকাঠামোগত ঘাটতি দূর করার প্রয়োজনীয়তার ওপর জোর দিয়ে বলেন, `টিম ইন্ডিয়া`র অঙ্গ হিসেবে এই অঞ্চল যাতে কাঁধেকাঁধ মিলিয়ে চলতে পারে তার জন্য সহযোগিতা করতে হবে। সরকারের সম্প্রতি গৃহীত প্রধানমন্ত্রী জন ধন যোজনা, রান্নার গ্যাসে প্রত্যক্ষ নগদ হস্তান্তর, ডিজিটাল ভারত, স্বচ্ছ ভারত প্রভৃতি উদ্যোগের পাশাপাশি তিনি মাদকের অপব্যবহার, লিঙ্গসমতায় হ্রাস ও খাদ্যে ভেজালের মতো গুরুত্বপূর্ণ সামাজিক সমস্যাগুলির কথাও বিশেষভাবে উল্লেখ করেন। গুরুত্বপূর্ণ কেন্দ্রীয় প্রকল্পগুলির সফল রূপায়ণে তিনি রাজ্যপালদের অবদান যোগানোর অনুরোধ জানান। উদাহরণস্বরূপ তিনি গ্রামীণ বিদ্যুত্ প্রসঙ্গ উল্লেখ করেন এবং জানান যে ২০০০০ গ্রামে এখনও বিদ্যুত্ পৌঁছয়নি। সড়ক, রেল ও শক্তির ক্ষেত্রেও তিনি অসমাপ্ত প্রকল্পগুলির উল্লেখ করেন।
একাদশ ব্রিকস্‌ শিখর সম্মেলনের ফাঁকে চীনের রাষ্ট্রপতির সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী ব্রাসিলিয়ায় একাদশ ব্রিকস্‌ শিখর সম্মেলনের ফাঁকে বুধবার চীনের রাষ্ট্রপতি মিঃ শি জিংপিঙ – এর সঙ্গে সাক্ষাৎ করেন। রাষ্ট্রপতি মিঃ জিংপিঙ চেন্নাইয়ে দ্বিতীয় ঘরোয়া শিখর বৈঠক আয়োজন করার জন্য প্রধানমন্ত্রী শ্রী নরেন্দ্র মোদীর উচ্ছ্বসিত প্রশংসা করেন। তিনি বলেন, প্রধানমন্ত্রী শ্রী মোদী ও ভারতের জনগণের আতিথেয়তা কখনও ভুলবেন না। আগামী বছর চীনে তৃতীয় ঘরোয়া শিখর বৈঠকে যোগ দেওয়ার জন্য তিনি প্রধানমন্ত্রী শ্রী মোদীকে আমন্ত্রণ জানান। এই বৈঠকের তারিখ ও স্থান কূটনৈতিক আলাপ-আলোচনার মাধ্যমে স্থির হবে। দুই নেতাই বাণিজ্য ও বিনিয়োগের সঙ্গে যুক্ত বিষয়গুলি নিয়ে নিবিড় আলাপ-আলোচনা চালিয়ে যাওয়ার ব্যাপারে সম্মত হয়েছেন। রাষ্ট্রপতি মিঃ জিংপিঙ সাংহাইয়ে সদ্য সমাপ্ত চীন আমদানি-রপ্তানি প্রদর্শনীতে ভারতের সক্রিয় অংশগ্রহণের জন্য প্রধানমন্ত্রী শ্রী মোদীকে ধন্যবাদ জানান। বাণিজ্য ও অর্থনীতি নিয়ে যত দ্রুত সম্ভব উচ্চ পর্যায়ের আলাপ-আলোচনা শুরু করার ব্যাপারেও দুই নেতা সম্মত হয়েছেন। আগামী বছর ভারত ও চীনের মধ্যে কূটনৈতিক সম্পর্ক স্থাপনের ৭০তম বার্ষিকী উদযাপনের প্রস্তুতির বিভিন্ন দিক দুই নেতাই খতিয়ে দেখেন। সীমান্ত সম্পর্কিত নানা বিষয়ে উভয় দেশের বিশেষ প্রতিনিধিদের নিয়ে আরও বৈঠক আয়োজনের ব্যাপারেও দুই নেতা আলোচনা করেন। সীমান্ত অঞ্চলে শান্তি ও সুরক্ষা বজায় রাখা নিয়েও তাঁরা সম্মত হন। দুই নেতাই বিশ্ব বাণিজ্য সংগঠন, ব্রিকস্‌ এবং আঞ্চলিক সুসংহত অর্থনৈতিক অংশীদারিত্ব সহ একাধিক বহুপাক্ষিক বিষয়ে নিজেদের দৃষ্টিভঙ্গী প্রকাশ করেন।
কেন্দ্রীয় মন্ত্রিসভা ভারত এবং বলিভিয়ার মধ্যে ভূতত্ত্ববিদ্যা এবং খনিজ সম্পদের ওপর সমঝোতাপত্রে অনুমোদন

কেন্দ্রীয় মন্ত্রিসভা ভারত ও বলিভিয়ার মধ্যে স্বাক্ষরিত ভূতত্ত্ববিদ্যা ও খনিজসম্পদ সংক্রান্ত সমঝোতাপত্রে অনুমোদন দিয়েছে। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এটি মঞ্জুর করা হয়। বলিভিয়ায় গত মার্চ মাসে এই সমঝোতাপত্রটি স্বাক্ষরিত হয়েছিল। এই সমঝোতাপত্র অনুযায়ী, ভারত ও বলিভিয়ার মধ্যে খনিজসম্পদ সংক্রান্ত সহযোগিতা গড়ে উঠবে। খনিজ সম্পদের বিষয়ে নানা তথ্য আইন ও নীতি কৌশলগত উন্নয়নের ক্ষেত্রে পারস্পরিক মতবিনিময়ের জন্য আলাপ-আলোচনার ব্যবস্থা করা, দু’দেশের মধ্যে প্রযুক্তির আদান-প্রদান সহ নানা ক্ষেত্রে এই সমঝোতাপত্র সহায়ক হবে।
টেস্ট ক্রিকেটে ত্রিশত রান জয়ী করুণ নায়ার’কেঅভিনন্দন প্রধানমন্ত্রীর

টেস্ট ক্রিকেটেত্রিশত রান করার জন্য ভারতীয় ক্রিকেট খেলোয়াড় করুণ নায়ার’কে অভিনন্দিত করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ঐতিহাসিকত্রিশত রান করার জন্য করুণ নায়ার’কে অভিনন্দন! তোমার এই বিশেষ সাফল্যের জন্য আমরাগর্বিত ও আনন্দিত”।
বিশিষ্ট সাহিত্যিক ডঃ রজত কুমার করের প্রয়াণে প্রধানমন্ত্রীর শোক প্রকাশ

নয়াদিল্লি, ০৮ মে, ২০২২ প্রধানমন্ত্রী শ্রী নরেন্দ্র মোদী বিশিষ্ট সাহিত্যিক ডঃ রজত কুমার করের প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “ডঃ রজত কুমার কর সাংস্কৃতিক জগতে বিশিষ্ট এক ব্যক্তিত্ব। রথযাত্রা সম্পর্কে বিভিন্ন বিষয় নিয়ে যেভাবে তিনি লিখেছেন এবং পালা সংস্কৃতির পুনরুজ্জীবনের জন্য যে ভূমিকা পালন করেছেন, তার মধ্য দিয়ে তাঁর বহুমুখী প্রতিভা প্রতিফলিত হয়। তাঁর প্রয়াণে আমি শোকাহত। ডঃ করের পরিবার-পরিজন ও গুণমুগ্ধদের সমবেদনা জানাই। ওঁ শান্তি।
প্রধানমন্ত্রী পবিত্র রমজান মাসের শুরুতে সকলকে শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদী পবিত্র রমজান মাসের শুরুতে সকলকেকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “রমজান মোবারক! আমি প্রত্যেকের নিরাপত্তা, মঙ্গল এবং সমৃদ্ধির জন্য প্রার্থনা করি। আশাকরি পবিত্র এই মাস সম্প্রীতি, সহানুভূতি এবং দয়ার প্রাচুর্য বয়ে আনবে। আশাকরছি আমরা কোভিড-১৯এর বিরুদ্ধে জারি এই যুদ্ধে নিশ্চিত বিজয় লাভ করতে পারবো এবং একটি স্বাস্থ্যকর পৃথিবী গড়ে তুলতে পারবো ।”
জাপানের প্রাক্তন প্রধানমন্ত্রী ইয়াসুহিরো নাকাসোনের প্রয়াণে প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী জাপানের প্রাক্তন প্রধানমন্ত্রী , সমাজসেবী মিঃ ইয়াসুহিরো নাকাসোনের প্রয়াণে শোকপ্রকাশ করেছেন। তাঁর শোকবার্তায় প্রধানমন্ত্রী বলেন, “ বিশিষ্ট সমাজসেবী ও জাপানের প্রাক্তন প্রধানমন্ত্রী মিঃ ইয়াসুহিরো নাকাসোনের প্রয়ানে সমবেদনা জানাই। তাঁর যুগান্তকারী ভারত সফরের জন্য আমরা তাঁকে মনে রাখব। ২৩ বছর পর প্রথম কোন জাপানের প্রধানমন্ত্রী, ভারত সফর করেছিলেন। আমাদের দ্বিপাক্ষিক সম্পর্কের উন্নয়নে মিঃ ইয়াসুহিরো নাকাসোনার অবদান ছিল মুল্যবান। সমসাময়িক ভারত জাপান সৌহার্দ্যর স্থপতি হিসেবে তিনি স্মরণীয় হয়ে থাকবেন।“ ovember….
উদ্ভাবন, সৃজনশীলতা এবং প্রযুক্তিগতউন্নয়নের ক্ষেত্রে দ্বিপাক্ষিক সহযোগিতা প্রসারের লক্ষ্যে ভারত-সিঙ্গাপুর মউস্বাক্ষরের প্রস্তাব  :  অনুমোদন কেন্দ্রীয় মন্ত্রিসভার

ভারত ওসিঙ্গাপুরের মধ্যে শিল্প সম্পদ সহযোগিতা সম্পর্কিত একটি মউ স্বাক্ষরের প্রস্তাবঅনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত হয় আজকের এই বৈঠক। আগামী মাসের ৪ থেকে ৭ অক্টোবর পর্যন্তসিঙ্গাপুরের প্রধানমন্ত্রীর ভারত সফরকালে মউটি স্বাক্ষরিত হবে কেন্দ্রীয় শিল্প ওবাণিজ্য মন্ত্রকের শিল্প নীতি ও বিকাশ সংক্রান্ত দপ্তর এবং সিঙ্গাপুরের আইনমন্ত্রকের মেধাসম্পদ দপ্তরের মধ্যে। এই মউস্বাক্ষরের ফলে শিল্প সম্পদের অধিকার রক্ষার ক্ষেত্রে দুটি দেশই পরস্পরের সঙ্গে সহযোগিতাকরে যাবে। ট্রেড মার্ক এবং শিল্পের নকশা উদ্ভাবনের ক্ষেত্রেও প্রসার ঘটানো হবেপারস্পরিক সহযোগিতার। এর ফলে, দু ’ দেশেরউদ্ভাবন, সৃজনশীলতা এবং প্রযুক্তিগত বিকাশ ও উন্নয়নের প্রচেষ্টাগুলি বিশেষভাবেউৎসাহিত হবে।
মরিশাসে মেট্রো এক্সপ্রেস এবং ইএনটি হাসপাতালের  উদ্বোধন

প্রধানমন্ত্রী শ্রী নরেন্দ্র মোদী এবং মরিশাসের প্রধানমন্ত্রী শ্রী প্রবীন্দ জগন্নাথ আজ যৌথভাবে ভিডিও লিঙ্কের মাধ্যমে মরিশাসের মেট্রো এক্সপ্রেস এবং নতুন ইএনটি হাসপাতাল উদ্বোধন করলেন। এই উপলক্ষে আয়োজিত অনুষ্ঠানে শ্রী নরেন্দ্র মোদী দুটি দেশের মধ্যে সৌহার্দ্যপূর্ণ সম্পর্ক এবং মরিশাসের জনগণের জীবনযাত্রার মানোন্নয়নে মেট্রো এবং স্বাস্হ্য পরিষেবার গুরুত্বের কথা উল্লেখ করেন। তিনি বলেন, আজকের এই অনুষ্ঠানের সাহায্যে ভারত মহাসাগরের দুই প্রান্তে থাকা দুটি দেশ প্রথমবারের মত ভিডিও লিঙ্কের মাধ্যমে কাছাকাছি এলো। প্রধানমন্ত্রী বলেন, লাইট রেল ট্রানজিট প্রকল্প- মেট্রো এক্সপ্রেস মরিশাসের গণ-পরিবহণ ব্যবস্হায় একটি দ্রুতগতি সম্পন্ন, নির্ভরশীল ও পরিবেশ বান্ধব যোগাযোগ ব্যবস্হায় রূপান্তরিত হবে। ইএনটি হাসপাতালের জন্য মরিশাসের জনগণের ক্ষেত্রে প্রথম একটি কাগজবিহীন, বৈদ্যুতিন হাসপাতাল হিসেবে গণ্য হবে, যেখান থেকে তাঁরা উন্নতমানের চিকিৎসা পরিষেবাও পাবেন। প্রধানমন্ত্রী জগন্নাথ মরিশাসের বিভিন্ন উন্নয়নমূলক প্রকল্প-সহ এই দুটি প্রকল্পে ভারতের সহযোগিতার জন্য ধন্যবাদ জানান। তিনি এই প্রকল্প দুটি নির্দিষ্ট সময়ে শেষ করার জন্য সংশ্লিষ্ট সকলকে ধন্যবাদ জানিয়েছেন। প্রধানমন্ত্রী শ্রী নরেন্দ্র মোদী জানান, রেনাল ইউনিট নির্মাণ-সহ মরিশাসে স্বাস্হ্যকেন্দ্র নির্মাণে ভারত সরকার আর্থিক সাহায্য দেবার সিদ্ধান্ত নিয়েছে। উভয় নেতা ভারত-মরিশাসের মধ্যে সহযোগিতার সম্পর্ক বৃদ্ধি পাওয়ার ক্ষেত্রে সন্তোষ প্রকাশ করেন। এই উদ্যোগের সাহায্যে এই দুটি দেশের জনগণের উন্নয়ন হবে এবং ভারত মহাসাগরীয় অঞ্চল তথা সারা বিশ্বে শান্তি ও সমৃদ্ধি আসবে।
লোকমান্য বাল গঙ্গাধর তিলকের জন্মবার্ষিকী উপলক্ষ্যে প্রধানমন্ত্রীর শ্রদ্ধা জ্ঞাপন

লোকমান্য বাল গঙ্গাধর তিলকের জন্মবার্ষিকী উপলক্ষ্যে প্রধানমন্ত্রী শ্রী নরেন্দ্র মোদী তাঁকে শ্রদ্ধা জানিয়েছেন। এক বার্তায় তিনি বলেছেন, লোকমান্য তিলকের জন্ম-জয়ন্তীতে তাঁকে কোটি কোটি প্রণাম। দেশভক্তির ভাবনায় ওতপ্রোতভাবে নিজেকে জড়িয়ে ফেলেছিলেন এই স্বতন্ত্রতা সেনানী। পাশাপাশি পূর্ণ স্বরাজের দাবিতে নিজেকে উৎসর্গ করেছিলেন তিনি। কৃতজ্ঞ দেশবাসী তাঁর এই অবদানকে কৃতজ্ঞচিত্তে সর্বদা স্মরণ করবে বলে প্রধানমন্ত্রী জানান।
জালিয়ানওয়ালাবাগহত্যাকাণ্ডের শহীদদের উদ্দেশে শ্রদ্ধা নিবেদন প্রধানমন্ত্রীর

জালিয়ানওয়ালাবাগহত্যাকাণ্ডের শহীদদের স্মৃতির উদ্দেশে শ্রদ্ধা নিবেদন করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “জালিয়ানওয়ালাবাগহত্যাকাণ্ডের শহীদদের আমি শ্রদ্ধা ও অভিবাদন জানাই। তাঁদের সাহসিকতা ও বীরত্বঅবিস্মরণীয় হয়ে থাকবে।”
কেন্দ্রীয় মন্ত্রিসভা স্বাস্থ্য পরিষেবা পেশাদারদের বিল, ২০১৮ মঞ্জুর করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ স্বাস্থ্য পরিষেবা সংক্রান্ত পেশাদারদের শিক্ষা ব্যবস্থা ও পরিষেবা নিয়ন্ত্রণ সংক্রান্ত বিল, ২০১৮ মঞ্জুর করেছে। এই বিলে একটি স্বাস্থ্য পরিষেবা পরিষদ গঠনের সংস্থান রয়েছে। এটি রাজ্যের অ্যালায়েড ও স্বাস্থ্য পরিষেবা পরিষদগুলির সঙ্গে যোগাযোগ স্থাপন করবে। এই কেন্দ্রীয় পরিষদটিতে ৪৭ জন সদস্য থাকবেন। আগামী ছ’মাসের মধ্যে আইন পাশের জন্য একটি অন্তর্বর্তী পরিষদ গঠনেরও লক্ষ্য নেওয়া হয়েছে। প্রথম চার বছরে আনুমানিক ৯৫ কোটি টাকা ব্যয় ধরা হয়েছে। এর ৫ ভাগের ৪ ভাগ দেবে রাজ্যগুলি, বাকি ১ ভাগ অর্থ সাহায্য করবে কেন্দ্রীয় সরকার। এই বিলটি কার্যকর হলে এই সংস্থার সঙ্গে যুক্ত ৮ – ৯ লক্ষ কর্মী সরাসরি উপকৃত হবেন।
বারাণসীতে প্রধানমন্ত্রী স্কুল পড়ুয়াদের সঙ্গে আলাপচারিতা করলেন, বিকাশমূলক কাজের মূল্যায়ন করলেন

প্রধানমন্ত্রী শ্রী নরেন্দ্র মোদী সোমবার (১৭ সেপ্টেম্বর) নিজের কেন্দ্র বারাণসীতে স্কুলের ছাত্রছাত্রীদের সঙ্গে প্রায় ৯০ মিনিট ধরে কথাবার্তা বলেন। প্রধানমন্ত্রী সেখানে পৌঁছতেই নারুর গ্রামের একটি প্রাথমিক স্কুলের পড়ুয়ারা অত্যন্ত উৎসাহের সঙ্গে তাঁকে স্বাগত জানায়। শ্রী মোদীও ছাত্রছাত্রীদের বিশ্বকর্মা জয়ন্তীর শুভেচ্ছা জানান ও বলেন, নানারকম দক্ষতা অর্জন খুবই গুরুত্বপূর্ণ ব্যাপার। ছাত্র হিসেবে প্রশ্ন করা খুবই জরুরি বলে জানান প্রধানমন্ত্রী। তিনি পড়ুয়াদের কখনো প্রশ্ন করতে ভয় না পাওয়ার পরামর্শ দেন। প্রশ্ন করা শিক্ষাগ্রহণের একটি মূল বৈশিষ্ট বলে প্রধানমন্ত্রী উল্লেখ করেন। স্বেচ্ছাসবী সংস্হা ‘রুম টু রিড’-এর সহায়তাপ্রাপ্ত কমবয়সী ছেলেমেয়েদের সঙ্গে বিশ কিছুক্ষণ সময় কাটান প্রধানমন্ত্রী। ঐদিন এরপরে বারাণসীর ডিজেল লোকোমোটিভ ওয়ার্কস-এ প্রধানমন্ত্রী দরিদ্র ও পিছিয়ে পড়া ছেলেমেয়েদের সঙ্গে কথা বলেন। কাশী বিদ্যাপীঠের পড়ুয়ারা এদের সাহায্য করে থাকে। প্রধানমন্ত্রী তাদের মন দিয়ে পড়াশুনা করার ও খেলাধূলায় আগ্রহ বাড়িয়ে তোলার পরামর্শ দেন। ১৭ তারিখ সন্ধ্যায় প্রধানমন্ত্রী বারাণসীর রাস্তাঘাট পরিদর্শন করে শহরের উন্নয়নমূলক কাজকর্ম ঘুরে দেখেন। কিছুক্ষণের জন্য কাশী বিশ্বনাথ মন্দিরে থেমে শ্রী মোদী প্রার্থনা করেন। প্রধানমন্ত্রী আচমকা মন্দুয়াদি রেল স্টেশন পরিদর্শন করেন। /
রাজ্যসভার ২৫০তম অধিবেশনে বিশেষ আলোচনায় প্রধানমন্ত্রীর বক্তব্য

রাজ্যসভার ২৫০তম অধিবেশন উপলক্ষে উচ্চকক্ষে বিশেষ আলোচনায় বক্তব্য রাখলেন প্রধানমন্ত্রী শ্রী নরেন্দ্র মোদী। ঐতিহাসিক এই অধিবেশনের ভাষণে প্রধানমন্ত্রী বলেন, দেশের ইতিহাসে রাজ্যসভা গুরুত্বপূর্ণ অবদান রেখেছে এবং অনেক ইতিহাসের সাক্ষী থেকেছে। তিনি বলেন, ভারতের সংবিধানে দ্বিকক্ষের আইনসভা গঠনের যে দৃষ্টিভঙ্গি প্রতিফলিত হয়েছে তাতে আমাদের গণতন্ত্র আরও সমৃদ্ধ হয়েছে। প্রধানমন্ত্রী বলেন, রাজ্যসভা ভারতের বৈচিত্র্যকেই প্রতিনিধিত্ব করে এবং ভারতের যুক্তরাষ্ট্রীয় কাঠামোই প্রতিফলিত হয় এখানে। তিনি বলেন, রাজ্যসভা কখনও ভাঙে না এবং এর বহনমানতা কক্ষের চিরন্তন বিরামহীনতাকেই উল্লেখ করে। শ্রী মোদী বলেন, যাঁরা নির্বাচনী রাজনীতি থেকে দূরে থাকেন, তাঁদের দেশের কাজ এবং উন্নয়নের সঙ্গে সামিল করার সুযোগ করে দেয় রাজ্যসভা। ভারতীয় সংবিধানে যেভাবে সহযোগিতামূলক যুক্তরাষ্ট্রীয় কাঠামোয় রাজ্যসভার ভূমিকার কথা তুলে ধরা হয়েছে সেকথাও তুলে ধরেন প্রধানমন্ত্রী। তিনি বলেন, জাতীয় স্বার্থে সবসময় রাজ্যসভা একজোট হয়ে দাঁড়িয়েছে। এক্ষেত্রে পণ্য ও পরিষেবা কর, তিন তালাক, ৩৭০ অনুচ্ছেদ বাতিলের মতো গুরুত্বপূর্ণ সিদ্ধান্তে রাজ্যসভার ভূমিকার কথাও তুলে ধরেন তিনি। রাজ্যসভার গুরুত্ব নিয়ে শ্রী অটলবিহারী বাজপেয়ীর কথা স্মরণ করে প্রধানমন্ত্রী বলেন, জাতীয় অগ্রগতিতে রাজ্যসভা সবসময় একজোট হয়ে সমর্থন জানিয়েছে। ডঃ বাবাসাহেব আম্বেদকর এবং জাতীয় অগ্রগতিতে ও সংসদের উচ্চকক্ষের মাধ্যমে উন্নয়নে তাঁর অবদানের কথাও স্মরণ করেন প্রধানমন্ত্রী। বেশ কিছু সাংসদ যেভাবে সংসদে নিয়ম-নীতি মেনে চলেন এবং কক্ষে কোনরকম বিঘ্ন ঘটানো ছাড়াই তাঁদের মতামত প্রদান করেন, তার জন্য প্রশংসাও করেন প্রধানমন্ত্রী। তিনি বলেন, অনেকেরই এখান থেকে শিক্ষা নেওয়া উচিৎ। গণতন্ত্রে রাজ্যসভার গুরুত্বের কথা স্মরণ করে প্রধানমন্ত্রী বলেন, উচ্চকক্ষে নিয়ন্ত্রণ এবং সমতা রয়েছে। তাকে কখনই রোধক হিসেবে অপব্যবহার করা উচিৎ নয়। /
প্রধানমন্ত্রী ৭ই মার্চ জন ঔষধি যোজনার সুবিধাভোগীদের সঙ্গে মতবিনিময় করবেন

নয়াদিল্লি, ০৬ মার্চ, ২০২২ প্রধানমন্ত্রী শ্রী নরেন্দ্র মোদী, ৭ই মার্চ বেলা ১২টা ৩০ মিনিটে “জন ঔষধি দিবস” উপলক্ষ্যে ভিডিও কনফারেন্সের মাধ্যমে জন ঔষধি কেন্দ্রগুলির মালিক ও এই প্রকল্পের সুবিধাভোগীদের সঙ্গে মতবিনিময় করবেন। এই উপলক্ষ্যে আয়োজিত অনুষ্ঠানে বক্তব্য রাখার পরই শ্রী মোদী সংশ্লিষ্ট সকলের সঙ্গে মতবিনিময় করবেন। এবারের অনুষ্ঠানের মূল ভাবনা “জন ঔষধি-জন উপযোগী”। জন ঔষধি প্রকল্পের সুবিধা ও সকলের মধ্যে ‘জেনেরিক’ ওষুধের বিষয়ে জনসচেতনতা গড়ে তুলতে দেশজুড়ে পয়লা মার্চ থেকে জন ঔষধি সপ্তাহ উদযাপন শুরু হয়েছে। সপ্তাহব্যাপী এই উপলক্ষ্যে জন ঔষধি সঙ্কল্প যাত্রা, মাতৃশক্তি সম্মান, জন ঔষধি বাল মিত্র, জন ঔষধি জন জাগরণ অভিযান, আও জন ঔষধি মিত্র বনে এবং জন ঔষধি জন আরোগ্য মেলা-র মত নানা অনুষ্ঠানের আয়োজন করা হয়েছে। নাগরিকরা যাতে সহজেই সস্তা দামে ওষুধ পেতে পারেন, প্রধানমন্ত্রীর সেই স্বপ্নপূরণের জন্য দেশ জুড়ে ৮৬০০টির বেশী জন ঔষধি কেন্দ্র গড়ে উঠেছে। বর্তমানে দেশের প্রায় প্রতিটি জেলায় এই কেন্দ্র রয়েছে। /
ফেনি নদী থেকে ১.৮২ কিউসেক জল সংগ্রহের জন্য ভারত ও বাংলাদেশের মধ্যে স্বাক্ষরিত সমঝোতাপত্রে মন্ত্রিসভার সায়

ত্রিপুরার সাবরুম শহরে পানীয় জল সরবরাহের জন্য ফেনি নদী থেকে ভারতের ১.৮২ কিউসেক জল সংগ্রহের লক্ষ্যে ভারত ও বাংলাদেশের মধ্যে স্বাক্ষরিত সমঝোতাপত্রে কর্মপরবর্তী অনুমোদন দেওয়া হয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত হয়। মন্ত্রিসভার এই সিদ্ধান্তের ফলে সাবরুম শহরে বসবাসকারী ৭ হাজার মানুষ উপকৃত হবেন। উল্লেখ করা যেতে পারে, ভারত ও বাংলাদেশের মধ্যে ফেনি নদী থেকে জল ভাগাভাগির জন্য কোনও চুক্তি ছিল না। এই সমঝোতার ফলে সাবরুম শহরে পানীয় জল সরবরাহ করা সম্ভব হবে। কারণ, সাবরুম শহর এলাকায় ভূ-গর্ভস্থ জলে আয়রণ থাকায় জল পানের যোগ্য ছিল না।
আন্তর্জাতিক শ্রম দিবসে শ্রমজীবী মানুষকে প্রধানমন্ত্রীর অভিবাদন

আন্তর্জাতিক শ্রম দিবসে দেশের শ্রমজীবী মানুষের কঠোর শ্রম, নিষ্ঠা ও সঙ্কল্পের মানসিকতাকে সম্মান জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, ভারত গঠনে দেশের অগণিত শ্রমজীবী মানুষের অমূল্য অবদান রয়েছে। তাঁদের কঠোর শ্রম, নিষ্ঠা ও সঙ্কল্প গ্রহণের মানসিকতাকে আমি অভিবাদন জানাই।
কর সংক্রান্ত বিষয়ে তথ্য বিনিময়ে ভারত-মালদ্বীপ চুক্তি

কর সংক্রান্ত বিষয়ে তথ্য বিনিময়ের লক্ষ্যে মালদ্বীপের সঙ্গে চুক্তিবদ্ধ হচ্ছে ভারত। এই মর্মে একটি প্রস্তাবকে আজ আনুষ্ঠানিকভাবে স্বীকৃতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আলোচনাক্রমে এই চুক্তি স্বাক্ষরের বিষয়টিকে অনুমোদন দেওয়া হয়। দু’দেশের মধ্যে এই চুক্তিটি স্বাক্ষরিত হলে কর ফাঁকি দেওয়ার প্রবণতা রোধ করা সম্ভব হবে। কারণ, কর সংক্রান্ত প্রাসঙ্গিক তথ্য পরস্পরের মধ্যে আদানপ্রদান করবে ভারত ও মালদ্বীপ।
প্রধানমন্ত্রী কোপেনহেগেনে ভারত- ডেনমার্ক বাণিজ্য ফোরামে অংশ নিয়েছেন

প্রধানমন্ত্রী শ্রী নরেন্দ্র মোদী, ডেনমার্কের প্রধানমন্ত্রী মেট্টে ফ্রেডেরিকসেন এবং সেদেশের যুবরাজ ফ্রেডেরিকের সঙ্গে কনফেডারেশন অফ ড্যানিশ ইন্ডাস্ট্রিতে ভারত-ডেনমার্ক বাণিজ্য ফোরামের আলোচনায় অংশ নিয়েছেন। প্রধানমন্ত্রী দু-দেশের অর্থনীতির পরিপূরক দক্ষতা সংক্রান্ত বিষয়গুলির ওপর গুরুত্ব দেন। ভারতে পরিবেশ বান্ধব প্রযুক্তি, কোল্ড চেন, বর্জ্য থেকে সম্পদ, জাহাজ চলাচল এবং বন্দরের মতো ক্ষেত্রে যে বিপুল সম্ভাবনা রয়েছে সেগুলিকে কাজে লাগানোর জন্য ডেনিশ সংস্থাগুলিকে তিনি আমন্ত্রণ জানিয়েছেন। শ্রী মোদী ভারতের বাণিজ্য বান্ধব উদ্যোগের সম্পর্কে বিস্তারিত জানান। যৌথভাবে কাজ করার সুযোগের সদ্ব্যবহারের জন্য তিনি দু-দেশের বাণিজ্যিক সংস্থাগুলিকে আমন্ত্রণ জানান। ডেনমার্কের প্রধানমন্ত্রী ফ্রেডেরিকসেন দুটি দেশের মধ্যে সেতুবন্ধ রচনায় ব্যবসায়ী সম্প্রদায়ের ভূমিকার কথা তুলে ধরেন। অনুষ্ঠানে ভারত ও ডেনমার্কের .যে সব ক্ষেত্রের ব্যবসায়িক সংস্থাগুলির সদস্যরা যোগ দিয়েছেন সেগুলি হলঃ- > পরিবেশ বান্ধব প্রযুক্তি, উদ্ভাবন ও ডিজিটাইজেশন  জ্বালানী মুক্ত ও পুনর্নবীকরনযোগ্য শক্তি  জল, পরিবেশ ও কৃষি  পরিকাঠামো, পরিবহণ ও পরিষেবা বাণিজ্য ফোরামে বিভিন্ন বাণিজ্যিক প্রতিষ্ঠানের শীর্ষ কর্মকর্তারা যোগ দেন। ভারতের বাণিজ্যিক প্রতিনিধিদলে ছিলেনঃ- বাজাজ ফিনসারভ লিমিটেডের চেয়ারম্যান ও ম্যানেজিং ডিরেক্টর শ্রী সঞ্জীব বাজাজ , ভারত ফরজের চেয়ারম্যান ও ম্যানেজিং ডিরেক্টর শ্রী বাবা এন কল্যানী, ডালমিয়া সিমেন্ট (ভারত) লিমিটেডের ম্যানেজিং ডিরেক্টর ও মুখ্য কার্যনির্বাহী আধিকারিক শ্রী মহেন্দ্র সিংঘি, হিন্দুস্তান পোর্টস প্রাইভেট লিমিটেডের মুখ্য কার্যনির্বাহী আধিকারিক ও ম্যানেজিং ডিরেক্টর শ্রী রিজওয়ান সুমার, হীরানন্দানী গ্রুপের চেয়ারম্যান শ্রী দর্শন হীরানন্দানী, ইন্ডিয়ান হোটেলস কোম্পানী লিমিটেডের ম্যানেজিং ডিরেক্টর ও মুখ্য কার্যনির্বাহী আধিকারিক শ্রী পুনিত ছাতওয়াল, ইনভেস্ট ইন্ডিয়ার ম্যানেজিং ডিরেক্টর ও মুখ্য কার্যনির্বাহী আধিকারিক শ্রী দীপক বাগলা, ওয়ো রুমসের প্রতিষ্ঠাতা ও মুখ্য কার্যনির্বাহী আধিকারিক শ্রী ঋতেশ আগরওয়াল, পিআই ইন্ডাস্ট্রিস প্রাইভেট লিমিটেডের চেয়ারম্যান এমিরিটাস শ্রী সলিল সিংঘল, স্টেট ব্যাঙ্ক অফ ইন্ডিয়ার শ্রী দীনেশ খাঁড়া, টেক মাহিন্দ্রা লিমিটেডের ম্যানেজিং ডিরেক্টর ও মুখ্য কার্যনির্বাহী আধিকারিক শ্রী সিপি গুরনানি ও সুজলোন এনার্জি লিমিটেডের শ্রী তুলসী তাঁতি । ডেনমার্কের বাণিজ্যিক প্রতিনিধিদলে ছিলেনঃ- এভিকের মালিক নিলস আগে কজের, বায়েট্রর মুখ্য কার্যনির্বাহী আধিকারিক পেটর পাল্লিসোজ, কারলসবাগের মুখ্য কার্যনির্বাহী আধিকারিক সিস্ট হার্ট , কোপেনহেগেন ইনফ্রাস্টাকচার পার্টনারসের ম্যানেজিং পার্টনার ইয়াকোব বারুএল পলসন, সিওডব্লুআই অ্যান্ড সিমেন্স উইন্ড পাওয়ারের চেয়ারম্যান জুক্কা পারটোলা, ড্যানফোসের মালিক ইয়োরগেন মাডস ক্লাউসেন, ডিএসভি-র চেয়ারম্যান টোমাস প্লেনবোর্গ, ফসের মূখ্য কার্যনির্বাহী আধিকারিক কিম ভেল্বি হান্সেন , গ্রুন্ডফসের চেয়ারম্যান জেন্স মোবার্গ, হাল্ডোর টোপ্সোসের মূখ্য কার্যনির্বাহী আধিকারিক রোল্যান্ড বান, হেম্পেলের মূখ্য কার্যনির্বাহী আধিকারিক লারস পেটারসন, আইএসএসের চেয়ারম্যান নিলস স্মেডেগার্ড, এল এম উইন্ড পাওয়ার ব্লেডের মূখ্য কার্যনির্বাহী আধিকারিক অলিভার ফন্টান, রামবোলের মূখ্য কার্যনির্বাহী আধিকারিক জ্যা-পিটার সাউল, রকউলের মূখ্য কার্যনির্বাহী আধিকারিক জ্যা বির্গারসন এবং ওরস্টেডের মূখ্য কার্যনির্বাহী আধিকারিক ম্যাডস নিপার।
রাজ্যসভার নতুন চেয়ারম্যান হিসেবে উপ-রাষ্ট্রপতি শ্রী এম ভেঙ্কাইয়া নাইডুকে স্বাগত জানালেন প্রধানমন্ত্রী

শ্রী ভেঙ্কাইয়া নাইডু হলেন দেশের প্রথম উপ-রাষ্ট্রপতি যাঁর জন্ম স্বাধীনতা-উত্তরভারতবর্ষে। তিনি দীর্ঘদিনের অভিজ্ঞতা সম্পন্ন এবং সংসদীয় পদ্ধতি ও প্রক্রিয়াসম্পর্কে যথেষ্ট ওয়াকিবহাল। আজ সংসদেরাজ্যসভার নতুন চেয়ারম্যান উপ-রাষ্ট্রপতি শ্রী এম ভেঙ্কাইয়া নাইডুকে স্বাগত জানিয়েএকথা বলেন প্রধানমন্ত্রী শ্রী নরেন্দ্র মোদী। রাজ্যসভার অন্যান্য সদস্যরাও এদিনউপস্থিত ছিলেন এই বিশেষ অনুষ্ঠানে। শ্রী মোদীবলেন, এই ১১ আগস্টের দিনটিতেই স্বাধীনতা সংগ্রামের এক তরুণ বিপ্লবী শ্রী ক্ষুদিরামবোস আত্মবলিদান দিয়েছিলেন ব্রিটিশদের ফাঁসির মঞ্চে। এই ঘটনা স্বাধীনতা সংগ্রামীদেরআত্মোৎসর্গের কথা আমাদের স্মরণ করিয়ে দেয়। দায়িত্ব পালনের যে উত্তরাধিকার আজন্যস্ত রয়েছে আমাদের ওপর, সে সম্পর্কেও আমাদের সচেতন করিয়ে দেয় এই বিশেষ ঘটনাটি। শ্রীভেঙ্কাইয়া নাইডুর সঙ্গে তাঁর সুদীর্ঘ সম্পর্কের স্মৃতিচারণ প্রসঙ্গে প্রধানমন্ত্রীবলেন, দেশের পল্লী অঞ্চলের দরিদ্র জনসাধারণ এবং কৃষকদের চাহিদা ও প্রয়োজনের প্রতিশ্রী নাইডু বরাবরই সংবেদনশীল । তাঁদের সমস্যার সমাধানে শ্রী নাইডুরপ্রস্তাব ও পরামর্শযথেষ্ট মূল্যবান । শ্রী মোদীবলেন, গ্রামের দরিদ্র পটভূমিকা থেকে উঠে এসে কোন কোন ব্যক্তি যে ভারতের উচ্চতমআসনটিও অলঙ্কৃত করতে পারেন, এই ঘটনা থেকে আমরা উপলব্ধি করি যে ভারতীয় গণতন্ত্র এখনযথেষ্ট পরিণত এবং ভারতীয় সংবিধানও যথেষ্ট শক্তিশালী । /
আগামীকাল ‘রোজগার মেলা’য় ৭১ হাজার প্রার্থীর মধ্যে নিয়োগপত্র বন্টন করবেন প্রধানমন্ত্রী

নয়াদিল্লি, ২১ নভেম্বর ২০২২ আগামীকাল অর্থাৎ, ২২ নভেম্বর বেলা ১০-৩০ মিনিটে আয়োজিত ‘রোজগার মেলা’য় ৭১ হাজার নিয়োগপত্র বন্টন করবেন প্রধানমন্ত্রী শ্রী নরেন্দ্র মোদী। এক ভিডিও কনফারেন্সের মাধ্যমে নবনিযুক্ত প্রার্থীদের মধ্যে এই নিয়োগপত্র বন্টন করা হবে। তাঁদের উদ্দেশে বক্তব্যও রাখবেন প্রধানমন্ত্রী। কর্মসংস্থানের সুযোগ সৃষ্টির বিষয়টিকে প্রধানমন্ত্রী অগ্রাধিকারের শীর্ষে রেখেছেন। তাঁর সেই প্রতিশ্রুতি পালনের একটি বিশেষ পদক্ষেপ হিসেবে আয়োজিত হচ্ছে ‘রোজগার মেলা’। দেশের যুব সমাজের ক্ষমতায়ন প্রচেষ্টার মধ্য দিয়ে জাতীয় উন্নয়নের মূল ধারায় তাঁদের সরাসরি যুক্ত করার ক্ষেত্রে একটি অনুঘটকের ভূমিকা পালন করবে এই ‘রোজগার মেলা’। এর আগে গত অক্টোবরে অনুষ্ঠিত এই মেলায় ৭৫ হাজার নিয়োগপত্র তুলে দেওয়া হয়েছিল সংশ্লিষ্ট কর্মপ্রার্থীদের হাতে। প্রধানমন্ত্রী ভার্চ্যুয়াল মাধ্যমে প্রার্থীদের মধ্যে নিয়োগপত্র বন্টন করলেও তার মুদ্রিত অনুলিপি গুজরাট ও হিমাচল প্রদেশ বাদে দেশের বিভিন্ন অন্যান্য ৪৫টি অঞ্চলে পাঠিয়ে দেওয়া হবে। এর আগে যে সমস্ত পর্যায়ের পদে কর্মপ্রার্থীদের নিয়োগ করা হয়েছিল তার বাইরেও শিক্ষক, অধ্যাপক, নার্স, নার্সিং অফিসার, চিকিৎসক, ফার্মাসিস্ট, রেডিওগ্রাফার এবং অন্যান্য কারিগরি ও প্যারা-মেডিকেলের শূন্যপদগুলি এবারের মেলায় পূর্ণ করা হবে। কেন্দ্রীয় সশস্ত্র পুলিশ বাহিনীগুলিতেও নিয়োগ প্রক্রিয়া চালু রেখেছে কেন্দ্রীয় স্বরাষ্ট্র মন্ত্রক। ‘কর্মযোগী প্রারম্ভ’-এরও সূচনা করবেন প্রধানমন্ত্রী। বিভিন্ন সরকারি দপ্তরে নবনিযুক্ত প্রার্থীদের জন্য এটি হল এক ধরনের অনলাইন প্রশিক্ষণসূচি। সরকারি চাকুরিজীবীদের জন্য সুনির্দিষ্ট আচরণবিধি, কর্মস্থলের রীতি-নীতি ও সংহতি, মানবসম্পদ সম্পর্কিত বিভিন্ন নীতি ইত্যাদির সঙ্গে এই প্রশিক্ষণসূচির মাধ্যমে নবনিযুক্ত প্রার্থীরা পরিচিত হবেন। এছাড়াও, সরকারি কাজের সুবাদে অন্যান্য যে সমস্ত সুযোগ-সুবিধা ও ভাতা তাঁরা ভোগ করবেন সে সম্পর্কেও তাঁদের এই অনলাইন কর্মসূচিতে জানিয়ে দেওয়া হবে। প্রার্থীরা কাজে যোগ দিয়ে যাতে সুষ্ঠুভাবে তাঁদের কর্তব্য সম্পাদন করতে পারেন তা নিশ্চিত করাই এই অনলাইন প্রশিক্ষণসূচির উদ্দেশ্য। igotkarmayogi.gov.in –এই মঞ্চটিতে গিয়ে অন্যান্য শিক্ষণীয় বিষয় সম্পর্কেও তাঁরা খোঁজখবর নিতে পারবেন। এ সমস্ত কিছুর মধ্য দিয়ে নবনিযুক্তদের জ্ঞান, দক্ষতা ও যোগ্যতার মান আরও বৃদ্ধি পাবে বলে সরকার মনে করে।
এরিয়াল প্যাসেঞ্জার রোপওয়ে সিস্টেম চালু করার জন্য উত্তরাখণ্ড সরকারকে আইটিবিপি-র জমি হস্তান্তরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা দেরাদুন ও মুসৌরির মধ্যে এরিয়াল প্যাসেঞ্জার রোপওয়ে সিস্টেম চালু করার জন্য মুসৌরিতে ভারত-তিব্বত সীমান্ত পুলিশের (আইটিবিপি) ১৫০০ বর্গমিটার জমি উত্তরাখণ্ড সরকারকে হস্তান্তরের প্রস্তাব অনুমোদন করেছে। দেরাদুন থেকে মুসৌরির মধ্যে ৫,৫৮০ মিটার দীর্ঘ প্রস্তাবিত এই রোপওয়েটি মোনো-কেবল রোপওয়ে হিসেবে সরকারি, বেসরকারি অংশিদারিত্বের ভিত্তিতে গড়ে তোলা হবে। এই রোপওয়ে নির্মাণে খরচ ধরা হয়েছে ২৮৫ কোটি টাকা। রোপওয়ে চালু হলে প্রতি ঘন্টায় এক প্রান্ত থেকে আরেক প্রান্তে ১০০০ জন ব্যক্তিকে বহন করা সম্ভব হবে। এরফলে দেরাদুন থেকে মুসৌরির মধ্যে সড়কপথে যানযট অনেকাংশে কমবে। প্রস্তাবিত রোপওয়েটির নির্মাণ কাজে প্রত্যক্ষ ভাবে ২৫০ জনের এবং পরোক্ষ ভাবে ১৫০০ জনের কর্মসংস্থান হবে। এমনকি, রোপওয়ে পুরোদমে চালু হলে তা আরও অধিক সংখ্যায় পর্যটকদের আকৃষ্ট করতে পারবে। পক্ষান্তরে রাজ্যের পর্যটন শিল্প লাভবান হবে এবং এই শিল্পে অতিরিক্ত কর্মসংস্থানের সুযোগ বাড়বে।
ফিনটেক বা আর্থিক প্রযুক্তি ক্ষেত্রে যৌথ কর্মীগোষ্ঠী গঠনের জন্য ভারত ও সিঙ্গাপুরের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

ভারত ও সিঙ্গাপুরের মধ্যে ফিন টেক বা আর্থিক প্রযুক্তি একটি যৌথ কর্মীগোষ্ঠী গঠনের জন্য গত জুন মাসে যে সমঝোতাপত্র বা মউ স্বাক্ষরিত হয়েছিল, সেটিতে কেন্দ্রীয় মন্ত্রিসভার কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার (২৪শে অক্টোবর) কেন্দ্রীয় মন্ত্রিসভার বৈঠকে এই সিদ্ধান্ত হয়। উভয় দেশের মধ্যে ফিন টেক বা আর্থিক প্রযুক্তি ক্ষেত্রে সহযোগিতার জন্য যৌথ কর্মীগোষ্ঠী গঠন করা হয়েছে। সিঙ্গাপুরের সঙ্গে ভারতের সহযোগিতার ফলে উভয় দেশই অ্যাপ্লিকেশন প্রোগ্রামিং ইন্টারফেসেস বা এপিআই; রেগুলেটরি স্যান্ডবক্স; আর্থিক ও ডিজিটাল লেনদেন নিরাপত্তা; বৈদ্যুতিন লেনদেনের জন্য রুপে নেটওয়ার্কের এককীকরণ; ইউপিআই ফাস্ট পেমেন্ট লিঙ্ক এবং ই-কেওয়াইসি-র মতো বৈদ্যুতিন ব্যবস্থার ক্ষেত্রে উৎকর্ষ অর্জনে লাভবান হবে। এছাড়াও, গঠিত যৌথ কর্মীগোষ্ঠী আর্থিক-প্রযুক্তি ক্ষেত্রে নিয়ন্ত্রণমূলক যোগসূত্র বাড়াতে সেরা পন্থাপদ্ধতিগুলি আদানপ্রদান করবে। আর্থিক প্রযুক্তির সঙ্গে যুক্ত বিভিন্ন নীতি ও নিয়ন্ত্রণমূলক ব্যবস্থা সম্পর্কিত অভিজ্ঞতার আদানপ্রদান বাড়াবে। ডেটা ব্যবহারের সঙ্গে যুক্ত আর্থিক প্রযুক্তি বিভিন্ন প্রতিষ্ঠান ও সংস্থার মান নির্ধারণে উৎসাহিত করবে। একইভাবে, ভারত ও সিঙ্গাপুরের আর্থিক প্রযুক্তি সংক্রান্ত শিল্প সংস্থাগুলির মধ্যে সহযোগিতা বৃদ্ধি পাবে। আর্থিক প্রযুক্তি ক্ষেত্রের প্রতিষ্ঠানগুলির মধ্যেও সহযোগিতা বাড়বে। বাণিজ্যিক ক্ষেত্রগুলির জন্য আর্থিক প্রযুক্তি সংক্রান্ত সমাধান ব্যবস্থারও মানোন্নয়ন ঘটবে। /…